Til den kommende sæson vender Morten Høberg tilbage til Team Concordia Forsikring Himmerland. - Jeg har ikke sat mig nogle egentlige mål endnu for den kommende sæson, men to sæsoner uden sejre er jeg ikke tilfreds med. Jeg vil i hvert fald arbejde hårdt for, at der ikke bliver en tredje sæson uden sejr, siger Morten Høberg, som er glad for at være tilbage på sit gamle hold. Også manager Mogens Kristensen er tilfreds. - Morten Høberg er en meget dygtig rytter, der er indstillet på at arbejde hårdt for at få succes. Vi er ikke i tvivl om, at han er god gevinst for holdet, og at han i 2012 kommer til at stå øverst på podiet igen, siger han. Morten Høberg, som vandt Post Cup i 2009, kom til Team Concordia i 2010. Men sæsonen blev ødelagt på grund af et alvorligt styrt i Tour de Normandie. Bagefter besluttede Høberg at prøve kræfter med de franske landeveje hos det franske divisionsmesterskab Blois CAC41. Han forlod dog holdet i utide i sommer for at køre 2011-sæsonen færdig hos  J. Jensen Cycling.

Referat:
Cykkelrytteren Morten Høberg vender tilbage til Team Concordia Forsikring Himmerland.